Agapenoras
Agapenoras (sen. gr. Ἀγαπήνωρ) – graikų mitologijos personažas, Ankėjo sūnus, Likurgo anūkas, arkadų karalius. Iš Agamemnono jis gavęs 60 laivų ir juose vedęs arkadus į Troją. Be to, Agapenoras minimas kaip vienas iš Helenės jaunikių ir vienas iš vyrų, buvusių Trojos arklyje. Grįžtant iš Trojos, audra Agapenorą išmetusi į Kipro salos krantą. Čia jis įkūręs Pafo miestą su žymiąja Afroditės šventykla. Agapenoras taip pat figūruoja pasakojime apie Alkmajoną: būtent jam Arsinojė (Alfesiboja), Alkmajono žmona, buvusi parduota pačios brolių.